শেখ সায়েরা খাতুন মেডিকেল কলেজ
শেখ সায়েরা খাতুন মেডিকেল কলেজ (এসএসকেএমসি) বাংলাদেশের গোপালগঞ্জ জেলায় অবস্থিত চিকিৎসা বিষয়ক উচ্চ শিক্ষা দানকারী একটি প্রতিষ্ঠান। সরাসরি সরকারি ব্যবস্থাপনায় পরিচালিত এই প্রতিষ্ঠানটি ২০১১ সালে প্রতিষ্ঠিত হয়; যা বর্তমানে দেশের একটি অন্যতম প্রধান চিকিৎসাবিজ্ঞান বিষয়ক শিক্ষা প্রতিষ্ঠান। এখানে ১ বছর মেয়াদী হাতে-কলমে শিখনসহ (Internship) স্নাতক পর্যায়ের ৫ বছর মেয়াদী এম.বি.বি.এস. শিক্ষাক্রম চালু রয়েছে; যাতে প্রতিবছর ১২৫ জন শিক্ষার্থীকে ভর্তি করা হয়ে থাকে। বর্তমানে মেডিকেল কলেজটিতে দ্বাদশ ব্যাচ (২০২২-২০২৩ শিক্ষাবর্ষ) চলমান রয়েছে। এটি গোপালগঞ্জ ২৫০ শয্যাবিশিষ্ট জেনারেল হাসপাতালের পূর্ব দিকে অবস্থিত। শেখ হাসিনা সরকার দ্বিতীয় মেয়াদে ক্ষমতায় এলে তার সরকার বঙ্গবন্ধুর মাতা শেখ সায়েরা খাতুনের নামে উক্ত সরকারি মেডিকেল কলেজটি স্থাপন করে। মেডিকেল কলেজটিতে দেশি-বিদেশি মেডিকেল শিক্ষার্থীরা পড়াশোনা করে থাকে।[তথ্যসূত্র প্রয়োজন]